C 31/16
ET
Euroopa Liidu Teataja
21.1.2022
MUUD AKTID
EUROOPA KOMISJON Teate avaldamine veinisektoris kasutatava nimetuse tootespetsifikaadi standardmuudatuse heakskiitmise kohta vastavalt komisjoni delegeeritud määruse (EL) 2019/33 artikli 17 lõigetele 2 ja 3 (2022/C 31/10)
Käesolev teade avaldataksevastavalt komisjoni delegeeritud määruse (EL) 2019/33 (1) artikli 17 lõikele 5.
STANDARDMUUDATUSE HEAKSKIITMISE TEADE
„Barbera d’Alba“ PDO-IT-A1068-AM04 Teate esitamise kuupäev: 21. oktoober 2021 KINNITATUD MUUDATUSE KIRJELDUS JA PÕHJUSED 1.
Veini „Barbera d’Alba“ – Castellinaldo alapiirkonna määramine Kaitstud päritolunimetusega „Barbera d’Alba“ hõlmatud geograafilisse piirkonda kuulub Castellinaldo alapiirkond, mille eripära tagab eriti sobiva piirkonna, mida on kirjeldatud „Barbera d’Alba“ tootespetsifikaadis alates selle loomisest ja mis on traditsiooniliselt niivõrd tuntud, et juba alates 20. sajandi algusest on selles piirkonnas toodetud Barbera Castellinaldo nimetusega veine.
90ndatel asutasid tootjad ühenduse, et toota rangemate piirangutega kaitstud päritoluni­ metusega veine.
Castellinaldo alapiirkonna territoorium on selgelt määratletud ja hõlmab Castellinaldo d’Alba valda ning osa Cuneo provintsi Vezza d’Alba, Canale, Priocca, Magliano Alfieri, Castagnito ja Guarene valdadest; Castellinaldo alapiirkond on reguleeritud veini „Barbera d’Alba“ tootespetsifikaadi allosas ning selle eripärade rõhutamiseks on kehtestatud rangemad tingimused.
Piirkonnas on liivasisaldus väiksem ja pinnas sarnaneb rohkem Tanaro jõest paremal asuva piirkonna pinnasega.
Morfoloogilisest seisukohast on künkad palju laugjamad kui kaitstud päritolunimetuse ülejäänud osa ning võib täheldada väiksemat liivasisaldust, mida tasakaalustab ka savi (Marne di Sant’Agata, Fossili Laminate või Tortoniano Superiore) olemasolu.
Alapiirkond moodustab umbes 20 % kaitstud päritolunimetusega „Barbera d’Alba“ hõlmatud pindalast, mis on potentsiaalselt 207 ha suurune ala ja mille potentsiaalne toodang on ligikaudu 1 837 000 pudelit.
Muudatused puudutavad kaitstud päritolunimetuse üldise tootespetsifikaadi artikleid 1 ja 9 (Castellinaldo alapiirkonna ilmastikutingimused ja lisateave seose kohta) ning punkte 4 „Veinide kirjeldus“, 5 „Veinivalmistustavad“, 5.1 „Konkreetsed veinivalmistustavad“, 5.2 „Maksimaalne saagikus“, 6 „Viinamarjade tootmispiirkond“ ja 8 „Seos keskkonnaga“.
2.
Viinamarjade tootmispiirkond — Kaitstud päritolunimetusega veinis „Barbera d’Alba“ kasutatavate viinamarjade tootmispiirkonna piiritlemist on selguse huvides tootespetsifikaadis üksikasjalikumalt kirjeldatud, kuna praegune kirjeldus on liiga üldine.
See muudatus on vormiline ega too kaasa muudatusi geograafilise piirkonna piiritlemises. — Lisatud on kaitstud päritolunimetuse „Barbera d’Alba“ Castellinaldo alapiirkonna viinamarjade tootmispiirkonna määratlemise kirjeldus.
(1) EÜT L 9, 11.1.2019, lk 2.